Peter Jaroš

Peter Jaroš (* 22. január 1940, Hybe) je slovenský prozaik, dramatik a filmový a televízny scenárista.

 Životopis 
Narodil sa ako prvorodený syn v robotníckej rodine (otec murár, matka, domáca pani, veľmi rozhľadená) a vzdelanie získaval na Základnej škole v Hybiach, na Gymnáziu v Liptovskom Hrádku a neskôr i v Bratislave, kde študoval na Filozofickej fakulte Univerzity Komenského odbor slovenčina a ruština. Po ukončení štúdia bol veľmi krátky čas redaktorom vydavateľstva Mladé letá, následne bol redaktorom týždenníka Kultúrny život, neskôr pracoval až do roku 1971 v literárnej redakcii Československého rozhlasu. V rokoch 19721977 pracoval ako scenárista, v rokoch 19771980 ako ústredný dramaturg a vedúci tvorivej skupiny v Slovenskej filmovej tvorbe. V rokoch 19921994 bol poslancom NR SR a tiež korešpondentom redakčnej skupiny anglickej encyklopédie Who is who.  V rokoch 19941995 bol umeleckým riaditeľom producentskej spoločnosti Royal film. Počas rokov 19951999 pracoval v Národnom literárnom centre. Je spolumajiteľom a artdirectorom súkromnej filmovej a televíznej spoločnosti Trigonproduction. Od roku 1999 pracoval v Národnom osvetovom centre na úseku odborného poradenstva pre začínajúcich autorov a ako porotca v literárnych súťažiach. 

V súčasnosti sa venuje literárnej tvorbe. Je čestným predsedom SSS, predsedom edičnej rady Vydavateľstva SSS, predsedom Spoločnosti Ladislava Novomeského (od roku 2023 ho nahradil Lukáš Perný). Od roku 1990 je členom Slovenského filmového zväzu, členom Klubu nezávislých spisovateľov, Slovenského centra PEN a členom redakčnej rady časopisu Slovenské pohľady na literatúru a umenie. Žije v Bratislave. Matica slovenská mu dala v roku 2025 Mimoriadnu Cenu Matice slovenskej za za prínos pre matičné hnutie, slovenskú kultúru, filmovú kultúru a literatúru.Matica slovenská ocenila spisovateľa Petra Jaroša a pri príležitosti štúrovského výstupu na Devín vzdali hold aj filmovým Štúrom, Hlavné správy, 25. 4. 2025 Cenu inicioval jeho nástupca v pozícii predsedu Spoločnosti Ladislava Novomeského.

 Tvorba 
Svoje literárne diela začal uverejňovať už počas stredoškolských štúdií v časopisoch Mladá tvorba a Slovenské pohľady. Spočiatku písal poéziu i prózu, no napokon sa sústredil len na písanie prózy a na filmové a televízne scenáre. Vo svojich dielach sa sústreďuje najmä na bežný život, jeho drobné detaily a fakty, cez ktoré prechádza ku vzťahom (láska, priateľstvo), no tiež k otázkam a problémom života a smrti. Jeho diela sa vyznačujú tiež sklonom k sentimentalizmu, groteske a sarkastickým postojom k ustáleným hodnotám a vzťahom, sú ovplyvnené existencializmom a antirománmi.
náhľad|Peter Jaroš počas oceňovania Maticou slovenskou

 Ocenenia 
 1998: Cena Lea Danihelsa
 2000: Rad Ľudovíta Štúra II. triedy
 2009: Cena ministra kultúry SR za literatúru
 2012: Čestný občan obce Hybe
 2014: Cena Spolku slovenských spisovateľov (SSS) za celoživotné dielo
 2025: Mimoriadna Cena Matice slovenskej za prínos pre matičné hnutie, slovenskú kultúru, filmovú kultúru a literatúru

 Dielo 
 Próza pre dospelých 
1963 – Popoludnie na terase, novela
1964 – Urob mi more, novela
1965 – Zdesenie, román
1966 – Váhy, dvojdielny román
1967 – Putovanie k nehybnosti, dve prózy
1967 – Menuet, kniha poviedok
1969 – Návrat so sochou, zbierka próz
1970 – Krvaviny, zbierka próz
1971 – Až dobehneš psa
1971 – Pýr
1972 – Orechy, výber próz z dedinského prostredia
1973 – Trojúsmevový miláčik, román
1974 – Pradeno, poviedky
1979 – Telo v herbári, zbierka poviedok a noviel
1979 – Tisícročná včela, generačný román
1982 – Parádny výlet, zbierka próz
1984 – Nemé ucho, hluché oko, román; voľné pokračovanie románu Tisícročná včela
1988 – Lásky hmat, sociálny román
1990 – Psy sa ženia, román
1990 – Rosa, výber z poviedok
1991 – Milodar slučka, román
1991 – Biela pani, mŕtvy pán
1996 – Grimasy, zbierka poviedok
2000 – Loď lásky alias kronika dobrých nádejí 
2003 – Váhy. Putovanie k nehybnosti, reedícia dvoch románov z rokov 1966 a 1967
2005 – Horúce (S)nehy alias neviditeľná milenka
2007 – Kárový horník alias Modrý jazdec
2008 – Samochod srdca
2010 – Kvet na šachovnici 
2011 – Rosa, kam len oko dovidí (profilový výber poviedok 19721996)
2013 – Vikomt sa vracia z flámu
2021 – Pasca 

 Próza pre deti a mládež 
1971 – Až dobehneš psa, kniha spomienok na rané detstvo

 Dráma 
1968 – Splynutie, rozhlasová hra
1969 – Kráľovstvo Chimenéza, rozhlasová hra
1971 – Skrývačka, rozhlasová hra
1973 – Omyl, rozhlasová hra
1974 – Hlboko v zeleni, rozhlasová hra
1974 – Červený spln, rozhlasová hra

 Scenáre 
1973 – Deň slnovratu
1974 – Tetované časom, filmový scenár
1975 – Studené podnebie, scenár k televíznemu filmu
1976 – Pacho, hybský zbojník, filmový scenár
1978 – Sneh pod nohami, filmový scenár
1983 – Tisícročná včela, filmový scenár
1993 – Jánošík
1995 – Lady Dracula alias Báthory story

 Referencie 

 Literatúra 



 Iné projekty 

 Externé odkazy 



Kategória:Slovenskí spisovatelia
Kategória:Slovenskí politici
Kategória:Slovenskí prozaici
Kategória:Slovenskí dramatici
Kategória:Slovenskí scenáristi
Kategória:Laureáti Ceny Ivana Kraska
Kategória:Držitelia Radu Ľudovíta Štúra II. triedy
Kategória:Absolventi Filozofickej fakulty Univerzity Komenského v Bratislave
Kategória:Politici SDĽ (1990)
Kategória:Čestní členovia SFTA
Kategória:Osobnosti z Hýb
Kategória:Držitelia štátnej ceny Jozefa Miloslava Hurbana